**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Pacientu aprūpe psihisko slimību un attīstības traucējumu gadījumā |
| ***Studiju kursa kods (DUIS)*** |  |
| ***Zinātnes nozare*** | **Medicīna** |
| ***Kursa līmenis*** | 4 |
| ***Kredītpunkti*** | 2 |
| ***ECTS kredītpunkti*** | 3 |
| ***Kopējais kontaktstundu skaits*** | 64 |
| *Lekciju stundu skaits* | - |
| *Semināru stundu skaits* | - |
| *Klīnisko mācību stundu skaits* | 64 |
| *Laboratorijas darbu stundu skaits* | - |
| *Studējošā patstāvīgā darba stundu skaits* | 16 |
|  | |
| ***Kursa autors(-i)*** | |
| Mg. sc. sal., māsa, vieslekt. Jeļena Kazarinova | |
| ***Kursa docētājs(-i)*** | |
| Mg. sc. sal., māsa, vieslekt. Jeļena Kazarinova  Mg. biol., māsa, vieslekt. Ruslans Bespjatijs | |
| ***Priekšzināšanas*** | |
| Anatomija, fiziologija, neiroloģija, propedeitika | |
| ***Studiju kursa anotācija*** | |
| Studiju kurss paredzēts PBSP "Māszinības" studējošajiem.  Studiju kursa mērķis - veidot izpratni par garīgo veselību par psihiskām slimībām no medicīniskā, psiholoģiskā un sociālā aspekta, sniegt zināšanas un padziļinātu izpratni par biežāk sastopamajiem psihiskajiem traucējumiem, īpašu uzmanību pievēršot traucējumu un saslimšanu izpausmēm un terapijas iespējām gan stacionārā, gan ambulatorā praksē. Studiju kurss veido izpratni par psihisko traucējumu un slimību etioloģiju, diagnostikas īpatnībām, diferenciāldiagnostiku, klīnisko simptomātiku. Zināšanas un prasmes tiek apgūtas simulācijās un klīniskajām mācībās, kur studējošie apgūst aprūpes, ārstēšanas, rehabilitācijas un profilakses pasākumus, nepieciešamās praktiskās iemaņas neatliekamās palīdzības situācijās akūto psihisko patoloģiju gadījumos, psihiskās veselības saglabāšanā, psihisko un uzvedības traucējumu profilaksē, medikamentozajā aprūpē psihisko slimību gadījumos. | |
| ***Studiju kursa kalendārais plāns*** | |
| Klīniskās mācības KM 64, Patstāvīgie darbi (Pd 16):   1. Veselība un slimība psiholoģiski medicīniskā aspektā. Psihiskā slimība un psihiskā veselība. KM 2 2. Traucējumu būtība, klasifikācija, veidi (psihiskie un somatiskie traucējumi) pacientiem dažādos vecuma posmos. KM 2 3. Psihopatoloģija. KM 4 4. Psihosomatika. KM 2 5. Psihiatrija. Mentālā veselība. KM 2 6. Psihiskās veselības veicināšana, saglabāšana un psihiatriskās palīdzības organizācija Latvijā. KM 2 7. Pacientu aprūpe ar psihotiskiem traucējumiem. Pacientu aprūpe psihisko slimību un attīstības traucējumu gadījumā. KM 24 8. Pacientu medikamentozā aprūpe psihisko slimību un attīstības traucējumu gadījumā. KM 8 9. Neatliekamās medicīniskās palīdzības sniegšana psihiatrijā. KM 10 10. Pedagoģijas principi ģimenes vai likumisko pārstāvju izglītošanā par psihisku traucējumu un psihiatrisku slimību vadīšanu. Saskarsmes īpatnības darbā ar psihiatriskiem pacientiem un viņu ģimenēm vai likumiskajiem pārstāvjiem. KM 8 | |
| ***Studiju rezultāti*** | |
| Zināšanas   1. Izpratnes līmenī zināt diagnostiskās un ārstnieciskās procedūras psihiatrijā. 2. Izpratnes līmenī pārzināt psihiskos stāvokļus un psihiatriskās saslimšanas. 3. Lietošanas līmenī pārzināt pacientu aprūpes procesu dažādu psihisko traucējumu un slimību gadījumos. 4. Lietošanas līmenī mentālā veselība. 5. Lietošanas līmenī pacientu ar psihiskiem traucējumiem un slimībām novērošanas principi. 6. Lietošanas līmenī pedagoģijas principi ģimenes vai likumisko pārstāvju izglītošanā par psihisku traucējumu un psihiatrisku slimību vadīšanu. 7. Lietošanas līmenī saskarsmes īpatnības darbā ar psihiatriskiem pacientiem un viņu ģimenēm vai likumiskajiem pārstāvjiem. 8. Lietošanas līmenī aprūpes process, aprūpes diagnozes un klasifikācija geriatrijā.   Prasmes   1. Izprast un atpazīt psihisko traucējumu un slimību etioloģiju, diagnostikas, ārstēšanas un rehabilitācijas principus. 2. Novērtēt pacientus ar dažādiem psihiskiem stāvokļiem un psihiatriskām slimībām. 3. Noteikt aprūpes diagnozes un plānot aprūpes procesu pacientiem ar psihiskās veselības traucējumiem un attīstības traucējumiem. 4. Nodrošināt pacientu aprūpi dažādu psihisko traucējumu un slimību gadījumos. 5. Izprast diagnostiskās un ārstnieciskās procedūras psihiatrijā. 6. Nodrošināt un lietot novērošanas principus pacientiem ar psihiskiem traucējumiem un slimībām. 7. Veikt aprūpi pacientiem ar atkarībām. 8. Pielietot pedagoģijas principus pacientu un viņu ģimenes vai likumisko pārstāvju izglītošanā par psihisku traucējumu un slimību vadīšanu. 9. Lietot atbilstošu saskarsmes modeli darbā ar psihiatriskiem un narkoloģiskiem pacientiem. 10. Veicināt mentālo veselību. 11. Izvērtēt aprūpes rezultātus pacientiem ar psihiskiem traucējumiem un psihiatriskām saslimšanām.   Kompetences   1. Spēja nodrošināt un veikt aprūpi pacientiem ar psihiatriskām saslimšanām visos vecuma posmos. 2. Spēja veikt psihisko slimnieku sociālās aprūpes darbu. 3. Spēja veidot empātisku pieeju saskarsmē ar psihiski slimu cilvēku.   4. Spēja saprast pacientu aprūpes vajadzības ar psihiskiem traucējumiem.  5. Spēja diagnosticēt pacientus ar psihiskiem traucējumiem.  6. Spēja veikt aprūpi pacientiem ar atkarībām.  7. Spēja nodrošināt medikamentozo aprūpi pacientiem ar psihiskiem traucējumiem. | |
| ***Studējošo patstāvīgo darbu organizācijas un uzdevumu raksturojums*** | |
| Patstāvīgais darbs Pd 16. Pirms katras nodarbības studējošie iepazīstas ar nodarbības tēmu un atbilstošo literatūru.  Studējošo patstāvīgais darbs tiek organizēts individuāli un/vai grupās. Studējošo patstāvīgais darbs norisinās klīniskajā vidē, studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā.  Patstāvīgo darbu raksturojums:  Patstāvīgā darba laikā studējošais iepazīstas ar dažādu pacientu psihisko slimību izpausmēm, tostarp:  Pacienti ar konversijas traucējumiem, kas tiek ārstēti nepsihiatriskajās nodaļās.  Epilēkmes. Pseidoepilēkmes.  Posttraumatiskā stresa sindroms.  Agresīva uzvedība, neatliekamā palīdzība.  Garīgā atpalicība.  Neorganiskas seksuālās disfunkcijas.  Ēšanas traucējumi.  Pieaugušo specifiskie personības traucējumi.  Depresija.  Emociju traucējumi.  Alcheimera slimība.  Vaskulāra demence.  Kognitīvie traucējumi.  analizē tās un piedalās pacientu aprūpes procesā, identificē aprūpes problēmas.  Patstāvīgā darba mērķis ir studējošo pašvadītas mācīšanās prasmju pilnveide, veicot uz studiju kursa sasniedzamajiem rezultātiem orientētus uzdevumus. | |
| ***Prasības kredītpunktu iegūšanai*** | |
| Teorētiskās zināšanas vērtē pēc sekmīgi nokārtotiem diviem testiem. Ieskaite ar vismaz 50% pareizām atbildēm Vērtējuma skala:  11 p. - 10 balles  10 p. - 9 balles  9 p. - 8 balles  8 p. - 7 balles  7 p. - 6 balles  6 p. - 5 balles  5 p. - 4 balles  Klīnisko mācību laikā studenti veido izpratni par teorētiskām zināšanām un veido praktiskā darba iemaņas, lai varētu veiksmīgi nodrošināt pacienta stāvokļa objektīvu novērtēšanu un veikt aprūpi. Klīnisko mācību laikā vērtē studentu zināšanas, prasmes un attieksmi.  Vērtēšanas prasības Vērtējums pārbaudēs  Zināšanas 40 %  Prasmes 35 %  Attieksme 25 %  Klīniskās mācības vērtē pēc 10 ballu sistēmas.  Prasības kredītpunktu iegūšanai  Studiju kursa galīgo vērtējumu veido:  Teorētiskās sadaļas pārbaudījums – 25%,  Praktiskās nodarbības – 25%,  Patstāvīgā darba izstrādāšana – 20%,  Noslēguma pārbaudījums (ieskaite) – 30%  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem. | |
| ***Kursa saturs*** | |
| Klīniskās mācības (KM 64):   1. Veselība un slimība psiholoģiski medicīniskā aspektā. Psihiskā slimība un psihiskā veselība. Psihiskā slimība un psihiskā veselība – būtība, kritēriji, faktori. Psihiskā norma. 2. Traucējumu būtība, klasifikācija, veidi (psihiskie un somatiskie traucējumi). Psihisko traucējumu etioloģija, kritēriji diagnostiskā interpretācijā (DSM-V-TR, SSK 10, ICD 11). 3. Psihopatoloģija. Neirožu etioloģija, klasifikācija, izpausmju īpatnības un dinamika. Psihes funkciju mehānismu, parādību traucējumi - veidi, etioloģija, apziņas traucējumi, izziņas procesu darbības norma un pataloģija. Emocionālās un afektīvās sfēras traucējumi. Uzvedības, gribas, motorie traucējumi.Miega traucējumi (klasifikācija). Uztura traucējumi – neirozā anoreksija, bulīmija, “Binge-Eeting” traucējumi. Personības traucējumi un starppersonālās sfēras traucējumi. 4. Psihosomatika. Ķermeņa un psihes saikne. Psihisko traucējumu etioloģija somatopsiholoģijas kontekstā. Psihogēnijas, somatogēnijas un jatrogēnijas. Psihosociālie aspekti/psihosociālā higiēna. 5. Psihiatrija. Mentālā veselība. Psihiskās veselības veicināšana, saglabāšana un psihiatriskās palīdzības organizācija Latvijā. 6. Psihiskās veselības veicināšana, saglabāšana un psihiatriskās palīdzības organizācija Latvijā. 7. Pacientu aprūpe ar šizofrēnijas, šizotipiskiem traucējumiem un murgiem. Klīniskās izpausmes, ārstēšana, aprūpe. Pacientu aprūpe ar intelektuālās attīstības traucējumiem: klasifikācija, klīniskās izpausmes veidi, ārstēšana, aprūpe. Pacientu aprūpe ar suicīdu izpausmēm. Pacientu fiziskā un medikamentozā ierobežošana. Pacientu aprūpe ar psihiskiem un uzvedības traucējumiem vielu lietošanas dēļ. Pacientu aprūpe ar neirotiskiem, ar stresu saistītiem un somatoformiskiem traucējumiem. Pacientu aprūpe ar garastāvokļa traucējumiem. Pacientu aprūpe ar epilepsiju un ar to saistītām personības pārmaiņām: epilepsijas lēkmju klasifikācija, diagnostika, neatliekamā palīdzība epileptisko lēkmju gadījumā. 8. Pacientu medikamentozā aprūpe psihisko slimību un attīstības traucējumu gadījumā. 9. Neatliekamās medicīniskās palīdzības sniegšana psihiatrijā. 10. Pedagoģijas principi ģimenes vai likumisko pārstāvju izglītošanā par psihisku traucējumu un psihiatrisku slimību vadīšanu. Saskarsmes īpatnības darbā ar psihiatriskiem pacientiem un viņu ģimenēm vai likumiskajiem pārstāvjiem.   Studējošo pastāvīgais darbs (Pd 16 stundas): praktisko uzdevumu izpilde, darbs ar zinātniskajiem avotiem un dokumentiem, klīnisko procedūru veikšana aprūpes nodrošināšanai individuāli vai grupā.  Klīnisko mācību un patstāvīgo darbu izpilde notiek tikai klīniskajos apstākļos (DRS, DPNS, NMPD, ārstu praksēs u.c.) studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā. | |
| ***Obligāti izmantojamie informācijas avoti*** | |
| 1. Grīnfelde I., Zārdiņa I., Ļaščuka G., Čerņikova I., Kiršfelde A. Garīgās veselības aprūpes māsas pamatspecialitāte. Latvijas Universitāte, Nacionalais Apgāds 2009. 2. Herdmane T. H., Kamitsura Š. red. Aprūpes diagnozes: definīcijas un klasifikācija 2018-2020, 11.izdevums. Rīga : Medicīnas apgāds, 2020, 456 lpp. 3. Tērauds E.,Rancāns E., Andrēziņa R., Kupča B., Ķiece I., Zārde I., Bezborodovs Ņ. Šizofrēnijas diagnostikas un ārstēšanas vadlīnijas. 3. izdevums. Latvijas Psihiatru asociācija. Apstiprināts valdes sēdē 14.10.2014 | |
| ***Papildus informācijas avoti*** | |
| 1. Kulbergs J., Dinamiskā psihiatrija, R. SIA ILV 2001. 2. Parkinsona slimības un Parkinsona-plus sindromu klīniskās vadlīnijas Parkinsona slimības un Parkinsona-plus sindromu klīniskās vadlīnijas Latvijas Neirodeģeneratīvo slimību asociācija, Rīga 2018. 3. Tērauds E., Psihisko un uzvedības traucējumu agrīna diagnostika primārajā veselības aprūpē, Nacionālais apgāds, 2010. 4. Utināns A ,Cilvēka psihe, Nacionālais apgāds, 2005. 5. Neirodeģeneratīvo slimību asociācija, Rīga 2018. | |
| ***Periodika un citi informācijas avoti*** | |
| 1. DU abonētās datubāzes ScienceDirect, Scopus, EBSCO (MEDLINE; Health Source:Nursing/Academic Edition 2. Žurnāls "Doctus" 3. Žurnāls "Latvijas Ārsts" | |

|  |
| --- |
|  |
| ***Piezīmes*** |
| PBSP "Māszinības" B daļas studiju kurss |