grozījumi apstiprināti Senāta sēdē

2024. gada 30. janvāra

protokola Nr. 1

# NOLIKUMS PAR PROFESIONĀLĀS KVALIFIKĀCIJAS PRAKSI

Daugavpils Universitātes Dabaszinātņu un matemātikas fakultātes profesionālā bakalaura studiju programmā

„Māszinības” (programmas kods 42723)

# Profesionālās kvalifikācijas prakses mērķis un uzdevumi

Profesionālās kvalifikācijas prakse (turpmāk Prakse) profesionālo studiju programmā “Māszinības” (programmas kods 42723) ir teoriju un praksi integrējoša obligāta studiju procesa sastāvdaļa.

* 1. **Prakses mērķis** ir pilnveidot studentu teorētiskās zināšanas pacientu aprūpē, kā arī dot iespēju apgūt un nostiprināt praktiskās iemaņas, kas nepieciešamas vispārējās aprūpes māsas profesijā, atbilstoši profesijas standartam.

# Prakses uzdevumi:

* + 1. iepazīties ar *māsas (vispārējās aprūpes māsas)* darba organizāciju dažādās veselības aprūpes un citās iestādēs;
    2. pielietot praksē apgūtās teorētiskās zināšanas;
    3. apgūt *māsas (vispārējās aprūpes māsas)* profesijai nepieciešamās praktiskās darba iemaņas;
    4. apgūt prasmes strādāt veselības aprūpes komandā;
    5. izprast un pārzināt pacientu aprūpes īpatnības dažādos vecuma posmos, ar dažādām diagnozēm;
    6. izprast pedagoģisko zināšanu nozīmi sabiedrības izglītošanā veselības jautājumos;
    7. prast veidot pozitīvu māsas tēlu un pilnveidot komunikāciju iemaņas ar personālu, slimu vai veselu indivīdu, pieaugušo un bērnu.
    8. plānot un veikt ārstnieciskās aprūpes manipulācijas, un izvērtēt to indikācijas, kontrindikācijas un komplikācijas.

# Prakses saturs

Prakses laikā studējošais iepazīstas ar *māsas (vispārējās aprūpes māsas)* darba pienākumiem dažādās veselības aprūpes un citās iestādēs un veic tos patstāvīgi māsas (vispārējās aprūpes māsas) vadībā:

* 1. veic pacienta izmeklēšanu un stāvokļa novērtēšanu;
  2. veic pacienta vispārējās aprūpes nodrošināšanu;
  3. veic pacienta vispārējās specializētās aprūpes nodrošināšanu;
  4. veic izglītojošu darbu ar pacientiem un citiem veselības aprūpes jomas speciālistiem;
  5. vada un organizē māsu darbu uzturot pozitīvu profesijas tēlu un darbojoties starpnozaru komandā;
  6. veic klīniskās procedūras;
  7. ievēro darba ētiku, bioētiku un tiesiskās normas;
  8. ievēro darba aizsardzības, ugunsdrošības, vides aizsardzības un civilās aizsardzības prasības.

# Prakses apjoms, vieta, laiks

* 1. Prakses apjoms ir 60 KP/90 ECTS, tā tiek īstenota atbilstoši profesionālo studiju programmas „Māszinības” studiju plānam:

2 semestrī – Klīniskā ievadprakse (6 KP/9 ECTS)

3 semestrī – Klīniskā prakse I (8 KP/12 ECTS)

4 semestrī – Klīniskā prakse II (10 KP/15 ECTS)

5 semestrī – Klīniskā prakse III (8 KP/12 ECTS)

6 semestrī – Klīniskā prakse IV (12 KP/18 ECTS)

7 semestrī – Klīniskā prakse V (8 KP/12 ECTS)

8 semestrī – Klīniskā prakse VI (8 KP/12 ECTS)

Prakses laikā studējošie tiek sadalīti apakšgrupās.

* 1. Prakses norise paredzēta veselības aprūpes un citās iestādēs, ar kurām tiek noslēgti līgumi. Prakses vietas:

SIA “Daugavpils reģionālā slimnīca”, t.sk. Centra poliklīnika

Valsts SIA „Daugavpils psihoneiroloģiskā slimnīca” SIA „LUC MEDICAL”

SIA „Daugavpils bērnu veselības centrs” SIA „Krāslavas slimnīca”

SIA „Jēkabpils reģionālā slimnīca”

SIA „Preiļu slimnīca”

Ģimenes ārstu prakses

u.c.

Sadarbības līgumā, vienojoties līgumslēdzēju pusēm, var tikt paredzēta samaksa iestādei par studentu praksi (atbilstoši studentu/dienu skaitam).

* 1. Klīniskās prakses apjoms ir 60 KP, tā tiek īstenota atbilstoši profesionālās bakalaura studiju programmas

„Māszinības” studiju plānam (Klīniskā ievadprakse (6 KP), Klīniskā prakse I (8KP), Klīniskā prakse II (10 KP), Klīniskā prakse III (8 KP), Klīniskā prakse IV (12 KP), Klīniskā prakse V (8 KP), Klīniskā prakse VI (8 KP)).

Klīniskās ievadprakses (6 KP) uzdevumi:

1. Iepazīties ar ārstniecības iestādes struktūru, iekšējās kartības noteikumiem, darba drošību.
2. Iepazīties ar ārstniecības iestādes higiēniskā un pretepidēmiska režīma prasībām.
3. Iepazīties un aizpildīt klīnikas dokumentāciju atbilstoši ārstniecības iestādes prasībām.
4. Organizēt sevi darbam, uzturēt drošu darba vidi.
5. Prast veidot pozitīvu māsas tēlu un pilnveidot komunikāciju iemaņas ar personālu, slimu vai veselu indivīdu, pieaugušo un bērnu, ievērojot profesionālās ētikas un deontoloģijas principus.
6. Spēt novērtēt objektīvo un subjektīvo informāciju par pacientu, saistībā ar procedūru, izvirza procedūras mērķus un izskaidro tos.
7. Izprast bīstamo darba vides faktoru ietekmi uz veselības aprūpes speciālistu organismu darba procesā.
8. Zināt par infekciju slimību specifiskiem un nespecifiskiem profilakses pasākumiem.
9. Attīstīt praktiskās iemaņas infekcijas kontroles metožu pielietojumā ambulatorās un stacionārās iestādēs.
10. Sekmēt studējošo iemaņas normatīvo aktu izpētē, kas saistīti ar infekciju kontroli, ka arī par higiēniskā un pretepidēmiskā režīma plāna ievērošanu veselības aprūpes iestādē.
11. Aizpildīt un savlaicīgi iesniegt DU prakses dokumentāciju.

Klīniskās prakses I (8 KP) uzdevumi:

1. Zināt ārstniecības iestādes higiēniskā un pretepidēmiska režīma prasības, prakses laikā ievērot infekciju kontroles principus.
2. Organizēt iespēju robežās komfortablu un drošu vidi pacientiem, veicināt māsas prakses kvalitāti un attīstību, pacientu aprūpes kvalitāti.
3. Veikt pacientu stāvokļa novērtēšanu: subjektīvo un objektīvo, t.sk. vitālo funkciju radītāju un antropometrisko datu noteikšanu ar manuālo metodi un izmantojot kardiomonitoru;
4. Veikt uz pierādījumiem balstīto pacientu aprūpi pielietojot auskultācijas, palpācijas, perkusijas, inspekcijas metodes;
5. Spēt izvērtēt uzņemtā un izvadītā šķidruma bilanci, pārzināt tās monitorēšanas kārtību,
6. Pārzināt ergonomikas pamatprincipus un aprūpēt pacientus ar īpašām vajadzībām, pielietot nepieciešamos līdzekļus, nodrošināt drošu darba vidi, veikt pacienta pārvietošanu atbilstoši ergonomikas principiem.veikt uz pierādījumiem balstīto aprūpi pacientiem ar funkcionāliem traucējumiem;
7. veikt higiēnas procedūras pacientiem ar dažāda līmeņa pašaprūpes spējām, gulošu pacientu pozicionēšanas kārtību, izgulējumu pakāpes noteikšanu, profilaksi un aprūpi;
8. Veikt pacientu sagatavošanu un paraugu savākšanu laboratoriskiem izmeklējumiem.
9. iegūt zināšanas par darbu komandā ar kolēģiem, pacientiem un viņu ģimenēm;
10. Izprast veselības aprūpes atkritumu savākšanas, šķirošanas un transportēšanas kārtību.
11. apgūt ar gastrointestinālu un uroģenitālu elimināciju saistītās procedūras pacientiem.

Klīniskās prakses II (10 KP) uzdevumi:

1. izprast par inhalācijas skābekļa terapijas padeves veidiem, palīgierīcēm, to pielietojumu pacientu uz pierādījumiem balstītu aprūpi.
2. veikt pacientu elpceļu atsūkšanu/sanāciju, izmantojot vakuuma sūkni, veikt elpošanas tilpuma mērīšanu ar spirometru un piķa plūsmas mērīšanu.
3. Prast ievadīt medikamentus intrakutāni, subkutāni, intramuskulāri un intravenozi;
4. veikt asins paraugu savākšanu laboratoriskiem izmeklējumiem;
5. strādāt ar dokumentāciju un nosūtījumiem;
6. Apzināt par šķidruma un uztura uzņemšanu pacientiem, kā arī par invazīvām diagnostikas procedūrām;
7. Veikt procedūras, ievērojot ergonomijas pamatprincipus:

* pacienta pārvietošanā gultā, telpā un vidē (transportējot), ievērojot drošības pasākumus,
* gultas klāšanā,
* adekvātu pozicionēšanu nodrošināšanā.

1. prast perifēro vēnu kanilēšanas tehniku, izprast komplikācijas un uz pierādījumiem balstīto perifēro un centrālo katetru aprūpes principus, perifērā venozā katetra ievadīšanas procedūru;
2. prast aseptiskās urīnpūšļa katetrizacijas principus, desmurģiju un mazo ķirurģiju;
3. prast elpceļu caurejamības nodrošināšanas un saglabāšanas metodes;
4. veikt perifērā venozā katetra ievadīšanu un aprūpi, kā arī centrālo venozo katetra aprūpi;
5. sagatavot un pievienot intravenozās sistēmas infūzijām un transfūzijām, spēt noteikt asins grupu un veikt transfūziju, ievērojot visus drošības pasākumus;
6. veikt dažādā veida urīnpūšļa katetrizāciju aseptiskos apstākļos pacientiem dažādā vecuma un dzimuma, ievērojot pacientu drošību un aprūpēt pacientu ar ilgstošu katetru;
7. veikt primāro un sekundāro brūču aprūpi, primāro šuvju uzlikšanu, hronisko brūču aprūpi;
8. iegūt zināšanas par pacientu un aprīkojumu sagatavošanu dažādu veidu ķirurģiskām diagnostiskām un ārstnieciskām operācijām, piedalīties un asistēt tās veikšanā;
9. veikt dažādu veidu imobilizāciju, veikt traumēto ķermeņa daļas pārsēju un imobilizāciju.

Klīniskās prakses III (8KP) uzdevumi:

1. Iepazīties ar ārstniecības iestādes struktūru, iekšējās kartības noteikumiem, darba drošību un higiēnas prasībām.
2. Iepazīties un aizpildīt klīnikas dokumentāciju atbilstoši ārstniecības iestādes prasībām.
3. Organizēt sevi darbam, uzturēt drošu darba vidi.
4. Prast veidot pozitīvu māsas tēlu un pilnveidot komunikāciju iemaņas ar personālu, slimu vai veselu indivīdu, pieaugušo un bērnu, ievērojot profesionālās ētikas un deontoloģijas principus.
5. Veikt procedūras, dokumentēt tās, novērtēt pacienta reakcijas, atbilstoši māsu profesijas standartam un savai kompetencei:

* medikamentu ievadīšanā enterāli, caur gļotādām un subkutāni,
* pacienta izdalījumu savākšanā laboratoriskām izmeklēšanām,
* pacienta sagatavošanā diagnostiskajam un ārstnieciskajām procedūrām,
* pacienta higiēnas procedūru veikšanā,
* vitālo funkciju radītāju noteikšanā,
* pacienta antropometrisko radītāju noteikšanā.

1. Veikt procedūras, ievērojot ergonomijas pamatprincipus:

* pacienta pārvietošanā gultā, telpā un vidē (transportējot), ievērojot drošības pasākumus,
* gultas klāšanā,
* adekvātu pozicionēšanu nodrošināšanā.

1. pacientu ar hroniskām slimībām medikamentozā aprūpe, slimību aprūpe un komplikāciju noteikšana, holistiskās aprūpes principu ievērošanā un hronisko slimību pacientu izglītošanā.
2. Apzināt prioritātes un sniegt atbilstošu aprūpi pacientiem ar dažāda veida pašaprūpes deficīta pakāpēm, ietverot izgulējumu profilaksi un aprūpi.
3. Ievērot piesardzības pasākumus darba ar bioloģiski bīstamajiem materiāliem (pacienta izdalījumu savākšanas laikā).
4. Veikt pacientu un viņu piederīgo izglītošanu veselības un sociālās aprūpes jautājumos.
5. Aizpildīt un savlaicīgi iesniegt DU prakses dokumentāciju.

Klīniskās prakses IV (12 KP) uzdevumi:

1. Iepazīties ar ārstniecības iestādes struktūru, iekšējās kārtības noteikumiem, darba drošību.
2. Iepazīties ar ārstniecības iestādes higiēnas prasībām.
3. Prast veidot pozitīvu māsas tēlu un prast pilnveidot komunikāciju iemaņas ar personālu, slimu vai veselu indivīdu, pieaugušo un bērnu, ievērojot profesionālās ētikas principus, strādājot starpnozaru komandā.
4. Veikt pacienta stāvokļa novērtēšanu, dokumentēt iegūtos datus, izvirzīt aprūpes diagnozes, plānot aprūpes darbības.
5. Veikt uz personu centrētas aprūpes darbības, kas nodrošina pacienta vajadzības, novērtēt aprūpes pasākumu efektivitāti un dokumentēt pacienta reakciju uz aprūpes pasākumiem.
6. Noteikt un analizēt vitālos radītājus un citas pacienta izmeklēšanas objektīvas metodes.
7. Nodrošināt pacientam skābekļa terapiju, ievērojot drošības pasākumus darbā ar skābekli.
8. Veikt manipulācijas, kas saistītas ar gremošanas sistēmas, uroģenitālās sistēmas eleminācijas procesiem.
9. Veikt aprūpi visu vecumu bērniem un vispārējās medicīnas pacientiem.
10. Veikt perioperatīvo pacientu aprūpi.
11. Veikt pacientu enterālo un parenterālo barošanu.
12. Veikt nozīmēto medikamentu ievadīšanu parenterāli (i/m, s/c, i/v) ievērojot droša zāļu menedžmenta principus, novērtēt pacienta reakciju pēc medikamentu ievadīšanas.
13. Veikt pacientu sagatavošanu diagnostiskajām, ārstnieciskajām procedūrām un izmeklēšanām.
14. Izglītot pacientu, viņa piederīgos un citus veselības un sociālās aprūpes komandas dalībniekus.

Klīniskās prakses V (8 KP) uzdevumi:

1. Iepazīties ar ārstniecības iestādes, konkrētās nodaļas struktūru, iekšējās kārtības, higiēnas prasībām un darba drošības noteikumiem.
2. Iepazīties ar veselības aprūpes iestādes higiēniskā un pretepidēmiskā režīma prasībām.
3. Iepazīties un aizpildīt klīnikas dokumentāciju atbilstoši ārstniecības iestādes prasībām.
4. Organizēt sevi darbam, uzturēt drošu darba vidi.
5. Zināt sociālo pakalpojumu sistēmu Latvijā, ar LR normatīvajiem aktiem sociālo pakalpojumu sniegšanas jomā, ar LR normatīvajiem aktiem attiecībā uz invaliditātes jēdzienu.
6. Zināt sociālās rehabilitācijas un aprūpes sniegšanas mērķus, veidus un tiesības.
7. Raksturot personu ar prognozējamu invaliditāti un personu ar invaliditāti raksturojumu, vajadzībām, ierobežojumiem, problēmām integrācijai sabiedrībā.
8. Izprast sociālā rehabilitētāja, sociālā aprūpētāja un aprūpētāja pienākumus.
9. Prast aprūpes iemaņas, veicot personu ar prognozējamu invaliditāti un invaliditāti rehabilitāciju.

Klīniskās prakses VI (8 KP) uzdevumi:

1. Iepazīties ar ārstniecības iestādes, konkrētās nodaļas struktūru, iekšējās kārtības, higiēnas prasībām un darba drošības noteikumiem.
2. Pielietot pozitīvas saskarsmes iemaņas, kritiskās domāšanas un līderības iemaņas aprūpes procesā ar pacientu, kā arī sadarboties ar viņa tuviniekiem un citiem veselības un sociālās komandas dalībniekiem.
3. Veikt uz pacientu centrētu aprūpi atbilstoši profesijas standartam un visa kursa programmā apgūtām zināšanām.
4. Administrēt medikamentozos un ārstniecības līdzekļus, izvērtējot medikamentu ievadīšanas indikācijas, farmakoloģisko iedarbību, blaknes, ka arī patstāvīgi veikt to ievadīšanu. Piedalīties asins, tās komponentu transfūzijās.
5. Veikt profesionālu pacienta sagatavošanu dažādiem izmeklējumiem, diagnostisko un ārstniecisko procedūru veikšanai, nodrošinot pacientam labāko iespējamo komforta līmeni un drošu vidi.
6. Praktiski novērtēt un analizēt pacienta stāvokli, izmantojot objektīvās un subjektīvās pacienta izmeklēšanas metodes.
7. Sniegt neatliekamo medicīnisko palīdzību dzīvībai bīstamā, kritiskā stāvoklī, reanimācijas un intensīvās terapijas pasākumus visu vecumu pacientiem ar dažādiem orgānu sistēmu traucējumiem, dokumentēt iegūtos datus, sniegto palīdzību un pacienta stāvokļa dinamiku neatliekamajās situācijās.
8. Nodrošināt un vadīt nepārtrauktu medicīnisku palīdzību visu vecuma pacientiem, darboties starpnozaru komandā.
9. Veikt manipulācijas pacientiem ar dažādiem veselības traucējumiem, ņemot vērā pamatvajadzības un esošo saslimšanu, ievērojot infekciju kontroles principus.
10. Veikt aprūpes diagnožu identifikāciju saistībā ar orgānu sistēmām, plānot, veikt un vadīt atbilstošus pasākumus, kā arī aprūpēt pacientu ar dažāda veida pašaprūpes deficīta pakāpēm.
11. Veikt bērnu (dažādās vecuma grupās) veselības stāvokļa un fiziskās attīstības novērtēšanu, aprūpes vajadzību noteikšanu, vajadzību apmierināšanas organizēšanu, rezultātu izvērtēšanu un visu aprūpes pasākumu dokumentēšanu.
12. Veikt medikamentozo aprūpi atbilstoši bērna vecuma īpatnībām. Vakcinācijas.
13. Nodrošināt mātes un bērna perinatālo aprūpi.
14. Veikt uz pierādījumiem balstītu pacientcentrētu aprūpi, formulējot aprūpes diagnozes:

* kardiovaskulārās sistēmas saslimšanas gadījumos;
* elpošanas sistēmas saslimšanas gadījumos;
* uroģenitālās sistēmas saslimšanas gadījumos;
* infekciju un STS sistēmas saslimšanas gadījumos;
* gremošanas sistēmas saslimšanas gadījumos;
* skeleta-muskuļu sistēmas saslimšanas gadījumos;
* endokrīnas sistēmas saslimšanas gadījumos;
* maņu orgānu sistēmas saslimšanas gadījumos;
* neiroloģiskās sistēmas saslimšanas gadījumos;
* grūtniecības un tās traucējumu diagnosticēšanā, nepieciešamās ārstēšanas nodrošināšanai;
* ginekoloģisko saslimšanu gadījumos;
* psihisko saslimšanu gadījumos.

1. Nodrošināt uz pierādījumiem balstītu pacientcentrētu aprūpi ķirurģiskiem un onkoloģiskiem pacientiem. Paliatīvā aprūpe.
2. Nodrošināt holistisko aprūpi hroniskiem pacientiem un pacientiem ar īpašām vajadzībām.
3. Nodrošināt aprūpi senioriem.
4. Nodrošināt primāro veselības aprūpi un aprūpi mājās visu vecumposmu pacientiem.
5. Nodrošināt efektīvu terapeitisko komunikāciju pacientu un kolēģu izglītošana aprūpes procesā
6. Aizpildīt un savlaicīgi iesniegt DU prakses dokumentāciju.

Pēc prakses studējošie iesniedz programmas direktoram prakses vadītāja vērtējumu un prakses protokolus atbilstoši prakses nedēļu skaitam. Programmas direktors pārbauda prakses atskaites un novērtē studenta darbību pamatojoties uz studējošā iesniegto dokumentāciju un prakses vadītāja iesniegto vērtējumu.

* 1. Prakses norise paredzēta veselības aprūpes un citās reģistrētas/sertificētās iestādēs, ar kurām tiek noslēgti līgumi. Prakses vietu un specifiku nosaka programmas direktors saskaņojot ar attiecīgās iestādes administrāciju.

Sadarbības līgumā, vienojoties līgumslēdzējām pusēm, var tikt paredzēta samaksa iestādei par studentu praksi (atbilstoši studentu/dienu skaitam).

# Prakses vadīšana.

Atbildīgā persona par praksi no Daugavpils Universitātes puses ir **programmas direktors**.

# Programmas direktora pienākumi, organizējot praksi:

* + 1. plānot studentu sadalījumu pa iestādēm;
    2. sagatavot līgumu projektus par prakses realizēšanu prakšu vietās;
    3. sagatavot līgumus ar prakšu vadītājiem prakšu vietās un citus līguma noslēgšanai nepieciešamos dokumentus;
    4. pirms katras prakses organizēt prakses ievada semināru;
    5. sadarbībā ar prakses vadītājiem sekot prakses gaitai; nodrošināt nepieciešamās konsultācijas par jautājumiem, kas saistīti ar prakses organizāciju un prakses uzdevumu izpildi visā prakses laikā, risināt prakses gaitā radušās problēmas;
    6. pārbauda un izvērtē studentu iesniegtās prakšu atskaites.

# Prakses vadītāja pienākumi:

* + 1. nodrošināt prakses norisi atbilstoši studējošo prakses uzdevumiem, radīt nepieciešamos darba apstākļus, sniegt nepieciešamo informāciju un konsultēt par jautājumiem, kuri saistīti ar praksi;
    2. prakses noslēgumā katra studenta darbību novērtēt pēc 10 ballu sistēmas (diferencētā ieskaite) un dot studējošajam rakstisku viņa darbības novērtējumu.

1. **Atskaiti par praksi** studējošie iesniedz programmas direktoram divu nedēļu laikā pēc katras prakses beigām. Prakses atskaitē jāiekļauj:
   1. prakses vietas pilns nosaukums, prakses laiks, kā arī prakses vadītāja vārds, uzvārds un amats;
   2. prakses dokumentācija atbilstoši iestādes specifikai un prakses ilgumam - prakses laikā veikto pienākumu un darbību apraksts;
   3. prakses vadītāja parakstīts studējošā prakses novērtējums, kuru apliecina ar prakses vietas zīmogu.

# Prakses noslēguma konference

Pēc pēdējās prakses 8.semestrī programmas direktors organizē prakses noslēguma semināru, kuras laikā katrs studējošais ziņo par prakses vietu, prakses norisi un veikto darbu prakses laikā, iesniedz priekšlikumus prakses norises uzlabošanai u.c. Noslēguma semināra datumu un mācībspēku kandidatūras prakses noslēguma komisijai 3 cilvēku sastāvā apstiprina Māszinību katedras sēdē.

# Finansēšana

* 1. Programmas direktora darbs par prakšu organizēšanu tiek ieskaitīts akadēmiskajā slodzē:
     1. darba apjoms par prakses ievada semināru organizēšanu pirms katras prakses ir 2 akadēmiskās stundas uz grupu;
     2. darba apjoms par prakses organizāciju ir 1 akadēmiskā stunda par 1 studējošo katrā praksē (6 prakses);
  2. Prakses vadītāja darba apjoms par vienu studējošo ir 5 stundas nedēļā (1 stunda dienā), tas tiek ieskaitīts akadēmiskajā slodzē.
  3. Komisijas locekļa darbs (1/4 akadēmiskās stundas par studentu) tiek ieskaitīts akadēmiskajā slodzē.