
**Darba devēju aptaujas rezultātu analīze**

Aptaujas rezultāti liecina, ka DU absolventiem ir laba teorētiskā un praktiskā sagatavotība un viņi spēj uzreiz patstāvīgi vai pēc nelielas apmācības veikt savus darba/ prakses pienākumus, ātri apgūst jaunas zināšanas un iemaņas, spēj sameklēt un apstrādāt informāciju, absolventiem ir labas komunikācijas un sadarbības prasmes, spēj strādāt komandā. Lielākā daļa darba devēju norāda, ka absolventiem ir labas svešvalodu zināšanas un ka viņi spēj piedāvāt jaunas idejas un risinājumus, izturas atbildīgi pret darba pienākumiem, spēj identificēt un risināt problēmas, pieņemt lēmumus un tos pamatot, spēj noteikt darba metodes un izpildes laiku. Darba devēji min, ka DU absolventi darba tirgū ir konkurētspējīgi un ka darbiniekam jāpiemīt profesionālām zināšanām un kompetencēm. Darba devēji norāda, ka organizācija/ uzņēmums vai tās darbinieki ir bijuši iesaistīti DU studiju programmas izstrādē un/ vai pilnveidē un ka ir gatavi sadarboties arī turpmāk. Aptaujātie darba devēji nodrošina ar darba vietām abas studiju virziena “Veselības aprūpe” programmas.


Pārskata periodā ir saņemti ieteikumi no darba devējiem studējošo noslēguma darbu praktiskā nozīmīguma palielināšanai. Lai to nodrošinātu, studējošie un darbu zinātniskie vadītāji konsultējas ar potenciālajiem darba devējiem, kā arī noslēguma darbu praktiskā daļa tiek izstrādāta darba devēju iestādēs.

No studiju virziena vadības puses tiek uzturēts dialogs ar darba devējiem, jo tas palīdz uzturēt, kā arī uzlabot piedāvāto studiju programmu kvalitāti. Studiju virziena komisijā, kas pieņem lēmumus par programmu saturu un izmaiņām tajās, ir iesaistīti darba devēju pārstāvji. Darba devēju ieteikumiem ir svarīga loma studiju programmas kvalitātes uzlabošanā. Kā ļoti vērtīgs ieguvums studiju programmai jāmin fakts, ka noslēgumu darbu recenzēšanā bieži ir iesaistīti darba devēju nozares pārstāvji. Līdz ar to viņi paši redz un var novērtēt studiju programmas sasniegtos rezultātus.


Darba devēji ir noslēguma darbu aizstāvēšanas komisijas sastāvā, kas ļauj pēc valsts pārbaudījuma sadarboties ar programmas direktori par nepieciešamajiem programmas pilnveidošanas pasākumiem.




1. attēls. Laba teorētiskā sagatavotība




2. attēls. Laba praktiskā sagatavotība




3. attēls. Spēj uzreiz patstāvīgi veikt savus darba pienākumus




4. attēls. Spēj piedāvāt jaunas idejas un risinājumus



5.attēls. Ātri apgūst jaunas zināšanas un iemaņas



6.attēls. Spēj piedāvāt jaunas idejas un risinājumus



7.attēls. Spēj identificēt un risināt problēmas