**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Bakalaura darbs |
| ***Studiju kursa kods (DUIS)*** |  |
| ***Zinātnes nozare*** | **Medicīna** |
| ***Kursa līmenis*** |  |
| ***Kredītpunkti*** | 12 |
| ***ECTS kredītpunkti*** | 18 |
| ***Kopējais kontaktstundu skaits*** | 192 |
| *Lekciju stundu skaits* | - |
| *Semināru stundu skaits* | - |
| *Praktisko darbu stundu skaits* | - |
| *Klīnisko mācību stundu skaits* | 192 |
| *Laboratorijas darbu stundu skaits* | - |
| *Studējošā patstāvīgā darba stundu skaits* | 288 |
|  | |
| ***Kursa autors(-i)*** | |
| Mg. izgl. vad., vieslekt. Ilze Briža,  Mg. sc. sal., māsa, lekt. Natālija Degtjarjova | |
| ***Kursa docētājs(-i)*** | |
| Mg. sc. sal., māsa,lekt. Natālija Degtjarjova  Mg. sc. sal., māsa, lekt. Kristīne Agafonova  Mg. sc. sal., māsa, vieslekt. Sandra Perunova  Mg. sc. sal., māsa, vieslekt. Natālija Cipkina  Mg. sc. sal., māsa, vieslekt. Irina Bogačkina  Mg. sc. sal., māsa, vieslekt. Jeļena Kazarinova  Mg. sc. sal., māsa, vieslekt. Anda Kokina  Mg. sc. sal., māsa, vieslekt. Dita Raiska  Dr.biol., māsa, doc. Evita Grāvele  Mg. biol., māsa, vieslekt. Natālija Riņģe  Mg. biol., māsa, vieslekt. Ruslans Bespjatijs  Dr. med., asoc. prof. Anatolijs Požarskis  Dr. med., asoc.prof. Natāļja Kakurina  Dr. biol., doc. Ilona Skrinda  Ārsta grāds, viesdoc. Jeļena Sargsjane  Ārsta grāds, docents Deniss Vasiļjevs  Mg. sc. sal., vieslekt. Tatjana Dobrovoļska | |
| ***Priekšzināšanas*** | |
| Pētniecības metodes un metodoloģija veselības aprūpē Digitalizācija, Informāciju un komunikāciju tehnoloģijas medicīnā, e - veselības sistēma,  Studiju darbs I: Sabiedrības veselības veicināšana, Studiju darbs II: Aprūpes plānu izstrāde  Studiju darbs III: Uz pierādījumiem balstīta māsu prakse. | |
| ***Studiju kursa anotācija*** | |
| Studiju kurss paredzēts PBSP MĀSZINĪBAS studējošajiem.  Kursa mērķis ir attīstīt māsas (vispārējās aprūpes māsas) profesionālo kompetenci plānot pētniecisko darbību veselības aprūpes jomā aktuālo problēmu apzināšanai un risināšanai, aprakstīt izvēlētā pētījuma stratēģiju un dizainu, datu ieguves avotus, datu ieguves un analīzes metodes un pētījuma procesu.  Kursa uzdevumi:   1. Padziļināt zināšanas par pētnieciskā darba struktūru un ētiskajiem aspektiem veselības aprūpē, nostiprināt izpratni par pētījuma izstrādes gaitu, aizstāvēšanas procesu un vērtēšanu. 2. Attīstīt pašvadītas mācīšanās prasmi, plānojot un reflektējot par izvēlētā pētījuma stratēģiju un dizainu, datu ieguves avotiem, datu ieguves un analīzes metodēm un pētījuma procesu. 3. Attīstīt kritiskās domāšanas prasmes, formulējot bakalaura darba pētījuma zinātniskās kategorijas, izstrādājot satura struktūru un veidojot ar izvirzīto pētījuma jautājumu vai hipotēzi saskaņotu empīriskā pētījuma plānu. 4. Pilnveidot kompetenci patstāvīgi un saskaņā ar ētiskajiem principiem plānot un komunicēt par pētnieciskās darbības veikšanu, ievērojot pētniecības ētiskos principus. | |
| ***Studiju kursa kalendārais plāns*** | |
| Individuāls darbs, konsultācijas un sadarbība ar darba zinātnisko vadītāju/-iem. Studējošā virzītas, veselības aprūpē aktuālas un studiju programmas saturam atbilstoša temata patstāvīga padziļināta izpēte, zinātniskā vadītāja/-u pārraudzībā formulējot zinātniskās kategorijas un plānojot un aprakstot izvēlētā pētījuma stratēģiju un dizainu, datu ieguves avotus, datu ieguves un analīzes metodes un pētījuma procesu.  Iepazīšanās ar metodiskajiem ieteikumiem bakalaura darba izstrādei. KM40  Bakalaura darba temata un struktūras precizēšana, zinātnisko kategoriju izstrāde. KM10  Teorētiskās un metodiskās daļas pilnveidošana, saskaņojot ar aktuālajām tendencēm veselības aprūpes jomā. KM30  Zinātniskās literatūras par veselības aprūpi analīze un izvērtēšana. KM32  Empīriskā pētījuma plāna izstrāde un saskaņošana ar zinātniskajām kategorijām. KM20  Pētījuma apraksta veidošana: pētījuma stratēģijas un dizains, datu ieguves avoti, datu ieguves un analīzes metodes, pētījuma process. KM50  Pētījuma zinātnisko kategoriju un izstrādātā pētījuma apraksta prezentēšana. KM10 | |
| ***Studiju rezultāti*** | |
| Zināšanas  - Zina pētnieciskā darba struktūru un ētiskos aspektus veselības aprūpē.  - Izprot pētījuma izstrādes gaitu, aizstāvēšanas procesu un vērtēšanu;  - Zina par veselības aprūpes jomā veicamo empīrisko pētījumu stratēģijām un dizainiem, datu ieguves avotiem, datu ieguves un analīzes metodēm, pētījuma posmiem.  Prasmes  - Demonstrē kritiskās domāšanas un zinātniskās rakstīšanas prasmes, definējot pētījuma zinātniskās kategorijas un izstrādājot bakalaura darba satura struktūru.  - Demonstrē pašvadītas mācīšanās un digitālās prasmes, plānojot un aprakstot ar zinātniskajām kategorijām saskaņotu pētījumu.  Kompetences  - Spēj plānot un komunicēt par zinātniskajās atziņās pamatotu un praktiskajā pieredzē balstītu pētniecisko darbību veselības aprūpes jomā aktuālu un nozīmīgu problēmu risināšanai. | |
| ***Studējošo patstāvīgo darbu organizācijas un uzdevumu raksturojums*** | |
| Patstāvīgais darbs sadarbībā ar studiju darba vadībā. (Pd 288 stundas)  Uzsākot studiju kursa apguvi, studējošie izstrādā individuālu darba plānu studiju rezultātu sasniegšanai un saskaņo to ar zinātniskā darba vadītāju/-iem. Darba gaitā studējošais reflektē par šī plāna īstenošanu, nepieciešamības gadījumā veicot tajā nepieciešamās izmaiņas.  “Māszinības” studiju programmā noteiktie pētnieciskie virzieni:  - vesels cilvēks;  - slimību profilakse;  - izmeklēšanas metodes;  - aprūpes process;  - modernās tehnoloģijas mūsdienu medicīnā;  - sasniegumi medicīnā;  - veselības aprūpes sistēmas likumdošana;  - netradicionālās medicīnas iespējas;  - medicīnas vēsture;  - veselīga dzīves veida veicināšana;  - cilvēks – vide – veselība.  Patstāvīgie uzdevumi   1. Izlasīt metodiskos ieteikumus bakalaura darba izstrādei. 2. Precizēt bakalaura darba tematu un struktūru atbilstoši aktualitātēm veselības aprūpes jomā. Izstrādāt bakalaura darba pētījuma zinātniskās kategorijas (mērķis, uzdevumi, pētījuma objekts, priekšmets, pētījuma izlase, pētījuma metodes, pētījuma jautājums vai hipotēze, atslēgas vārdi). 3. Pilnveidot bakalaura darba teorētisko un metodisko daļu, saskaņojot ar aktuālajām tendencēm veselības aprūpes jomā. 4. Analizēt un izvērtēt zinātniskās literatūras avotus par pētniecību medicīnā, atlasīt bakalaura darba ietvaros veicamā pētījuma kontekstā atbilstošo informāciju. 5. Izstrādāt ar definētajām zinātniskajām kategorijām saskaņotu pētījuma plānu. 6. Izveidot pētījuma aprakstu, raksturojot pētījuma stratēģijas un dizainu, datu ieguves avotus, datu ieguves un analīzes metodes, pētījuma procesu. 7. Prezentēt pētījuma zinātniskās kategorijas un izstrādāto pētījuma aprakstu, iesaistīties diskusijā par prezentēto darbu.   Patstāvīgais darbs klīniskajā vidē (Pd 288 stundas)  Studējošo patstāvīgais darbs tiek organizēts individuāli un/vai grupās. Studējošo patstāvīgais darbs norisinās klīniskajā vidē, studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā. | |
| ***Prasības kredītpunktu iegūšanai*** | |
| Noslēguma pārbaudījums: Kursa noslēgumā studējošais  - prezentē pētījuma zinātniskās kategorijas un izstrādātu pētījuma aprakstu (60%),  - iesniedz ar aktuālajām tendencēm veselības aprūpes jomā saskaņota bakalaura darba teorētisko un metodisko daļu (40%).  Semestra laikā tiek izmantota formatīvā vērtēšana - studējošais sadarbojas ar zinātniskā darba vadītāju/-iem un zinātniskais vadītājs/-i sniedz uz studējošo izaugsmi orientētu atgriezenisko saiti.  Prezentācijas un iesniegtā darba vērtēšanas kritēriji:   1. Bakalaura darba temata aktualitātes pamatojums, pētījuma zinātnisko kategoriju (mērķis, uzdevumi, objekts, priekšmets, pētījuma izlase, datu vākšanas un analīzes metodes, atslēgas vārdi) formulējums. 10% 2. Ar zinātniskajām kategorijām saskaņoti pētījuma dizains, stratēģijas un process. 20% 3. Pētījuma izlases, datu vākšanas un apstrādes metožu raksturojums. 20% 4. Pētījuma zinātnisko kategoriju un izstrādātā pētījuma apraksta prezentēšana, prasme iesaistīties diskusijā, pamatot un argumentēt savu viedokli. 10% 5. Ar aktuālajām tendencēm veselības aprūpes jomā saskaņota bakalaura darba teorētiskā daļa (20%). 6. Ar aktuālajām tendencēm veselības aprūpes jomā saskaņota bakalaura darba metodiskā daļa (20%).   STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem. | |
| ***Kursa saturs*** | |
| Bakalaura darbs ir pētniecisks darbs, kas tiek izstrādāts atbilstoši ieteikumiem bakalaura darbu izstrādāšanai un aizstāvēšanai Veselības aprūpes katedrā (2019).   1. Iepazīšanās ar kursa ietvaros sasniedzamajiem rezultātiem un metodiskajiem ieteikumiem bakalaura darba izstrādei, individuāla darba plāna izstrāde studiju rezultātu sasniegšanai. Diskusija ar zinātnisko vadītāju/-iem, darba plāna saskaņošana un precizēšana. KM40 2. Bakalaura darba temata precizēšana atbilstoši aktualitātēm veselības aprūpes jomā. Zinātnisko kategoriju izstrāde (pētījuma mērķis, uzdevumi, pētījuma jautājums vai hipotēze, objekts, priekšmets, pētījuma izlase, atslēgas vārdi). KM10 3. Bakalaura darba teorētiskās un metodiskās daļas pilnveidošana, saskaņojot ar aktuālajām tendencēm veselības aprūpes jomā. KM30 4. Zinātniskās literatūras par pētniecību medicīnā analīze un izvērtēšana. Nepieciešamās informācijas atlase un apkopošana par pētījuma posmiem, pamatstratēģijām un dizainu, datu ieguves avotiem, datu ieguves un analīzes metodēm. KM32 5. Bakalaura darba pētījuma plāna izstrāde un saskaņošana ar zinātniskajām kategorijām. KM20 6. Pētījuma apraksta veidošana: pētījuma stratēģijas un dizains, datu ieguves avoti, datu ieguves un analīzes metodes, pētījuma process. KM50 7. Pētījuma zinātnisko kategoriju un izstrādātā pētījuma apraksta prezentēšana, diskusija par prezentēto darbu. KM10   Patstāvīgo darbu (Pd 288) izpilde notiek tikai klīniskajos apstākļos (DRS, DPNS, NMPD, ārstu praksēs u.c.) studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā. | |
| ***Obligāti izmantojamie informācijas avoti*** | |
| 1. Geske, A., & Grīnfelds, A. (2006). Izglītības pētniecība. Rīga: LU Akadēmiskais apgāds. 2. Mārtinsone, K. (sast.) (2011). Ievads pētniecībā: stratēģijas, dizaini, metodes. Rīga: RaKa. 3. Mārtinsone, K., Pipere, A., & Kamerāde, D. Pētniecība: teorija un prakse. Rīga: RaKa | |
| ***Papildus informācijas avoti*** | |
| 1. Krastiņš, O., & Ciemiņa, I. (2003). Statistika. Rīga: LR CSP. Pieejams arī [www.e-biblioteka.lv](http://www.e-biblioteka.lv/). 2. Kroplijs, A. un Raščevska, M. (2004). Kvalitatīvās pētniecības metodes sociālajās zinātnēs. Rīga: Raka 3. Pētniecības terminu skaidrojošā vārdnīca (zin. red. Mārtinsone, K., Pipere A.): <https://www.rsu.lv/en/petniecibas-terminu-vardnica> 4. Starpdisciplinārie pētījumi medicīnas koledžās (2020). Tēžu krājums. LU 78. starptautiskā zinātniskā konference. Rīga: LU. 5. Veselības aprūpes pētījumi LU koledžās (2016). Tēžu krājums. LU 74. zinātniskā konference. Rīga: LU. 6. Veselības aprūpes pētījumi LU koledžās (2017). Tēžu krājums. LU 75. zinātniskā konference. Rīga: LU. | |
| ***Periodika un citi informācijas avoti*** | |
| 1. DU abonētās datubāzes ScienceDirect, Scopus, EBSCO (MEDLINE; Health Source:Nursing/Academic Edition 2. Nursing Research <https://journals.lww.com/nursingresearchonline/pages/default.aspx> 3. Journal of Research in Nursing <https://journals.sagepub.com/home/jrn> 4. International Journal of Nursing Studies <https://www.journals.elsevier.com/international-journal-of-nursing-studies> 5. Healthcare/MDPI (open access) <https://www.mdpi.com/journal/healthcare> 6. Journal of Healthcare Communications <https://healthcare-communications.imedpub.com/> 7. Spila, D. (2013). Pasaules medicīnas citējamo žurnālu datubāze PubMed un informācijas meklēšanas iespējas: Mācību materiāls informācijpratībā. Rīga: RSU Bibliotēkas veidotās e-grāmatas | RSU | |
| ***Piezīmes*** | |
| PBSP "Māszinības" A daļas studiju kurss | |