**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Kvalitātes vadība un pacientu drošība |
| ***Studiju kursa kods (DUIS)*** |  |
| ***Zinātnes nozare*** | **Medicīna** |
| ***Kursa līmenis*** | 4 |
| ***Kredītpunkti*** | 2 |
| ***ECTS kredītpunkti*** | 3 |
| ***Kopējais kontaktstundu skaits*** | 32 |
| *Lekciju stundu skaits* | 8 |
| *Semināru stundu skaits* | - |
| *Praktisko mācību stundu skaits* | 24 |
| *Laboratorijas darbu stundu skaits* | - |
| *Studējošā patstāvīgā darba stundu skaits* | 48 |
|  | |
| ***Kursa autors(-i)*** | |
| Ārsta grāds, viesdoc. Iveta Liepa | |
| ***Kursa docētājs(-i)*** | |
| Ārsta grāds, viesdoc. Iveta Liepa | |
| ***Priekšzināšanas*** | |
| Medicīnas psiholoģija, bioētika, cilvēktiesības māsu profesionālajā darbībā. Ar veselības aprūpi saistīto infekciju prevencijas un kontroles pamatprincipi. Medikamentu droša lietošana un administrēšana. Māszinību teorijas, uz personu centrēta aprūpes procesa posmi un modeļi, to plānošana | |
| ***Studiju kursa anotācija*** | |
| Kursa mērķis: Pilnveidot studentu kompetenci kvalitātes vadības procesos, pacientu drošībā un attīstīt izpratni par pacientu drošības kultūru.  Kursa uzdevumi:   1. Gūt zināšanas par kvalitātes vadības un cilvēkfaktoru zinātnes teorijām. 2. Apgūt nevēlamu notikumu analīzes un pacientu drošības risku vadības metodes klīniskā praksē. 3. Iegūt kompetences atpazīt pacientu drošības riskus, organizēt savu darbu, vadoties pēc klīnisko risku vadības principiem, darboties komandā, mācoties no kļūdām, lai novērstu kaitējumu pacientam, piedalīties kvalitātes sistēmas izstrādāšanā, īstenošanā un pilnveidošanā. | |
| ***Studiju kursa kalendārais plāns*** | |
| Lekcijas (L) – 8 st., Praktiskās mācības (P) – 24 st., Patstāvīgais darbs (Pd) – 48 st..   1. Ievads kvalitātes vadībā. Kvalitātes novērtēšana. L 1, Pd 6 2. Procesu vadība. Ārstniecības iestāžu akreditācijas standarti. Veselības aprūpes klīniskie standarti. L 2, P 3, Pd 12 3. Ievads pacientu drošībā. Mācība par cilvēka faktoriem/Ergonomikas zinātne. L 1, Pd 6 4. Nevēlamu iznākumu/kļūdu vadības stratēģija. Klīniskie riski un to pārvaldības metodes. L 2, P 6, Pd 6 5. Obligātās prasības ārstniecības iestādēm pacientu drošības jautājumos. Risku mazinošie pasākumi augsta riska pacientiem. Droša pacientu identifikācija. Risku mazinošie pasākumi ķirurģijā un anestezioloģijā. L1,P 8, Pd 12 6. Pacienta un viņa ģimenes loma pacienta drošības organizācijā. Efektīva komunikācija klīniskajā vidē. 1L, 7P, 6Pd | |
| ***Studiju rezultāti*** | |
| Zināšanas  Pēc studiju kursa beigšanas studējošie spēs:  - Izskaidrot kvalitātes sistēmas jēdzienus, procesu pieejas principus.  - Definēt veselības aprūpes kvalitātes mērķus, izpratīs nepieciešamību izvērtēt veselības aprūpes iestādes un savas profesionālās darbības rezultātus saskaņā ar kvalitātes mērķiem.  - Izpratīs standartizācijas procesu.  - Izpratīs cilvēka faktoru un sistēmas ietekmi uz pacientu drošību, komandas vadību.  - Pārzinās klīniskos riskus un to pārvaldību, alternatīvu izstrādi, risku analīzi, lēmumu pieņemšanas un rezultātu izvērtēšanas pamatprincipus.  - Pārzinās nevēlamu kļūdu analīzes metodes, izprotot nevainošanas un mācīšanās principu.  - Pārzinās mātes un bērna veselības aprūpes kvalitātes kritērijus/indikatorus.  - Izpratīs starpprofesionāļu komandas darbu.  - Izpratīs klīnisko auditu norisi un mērķus.  Prasmes  Pēc studiju kursa beigšanas studējošie spēs:  - Kvalitātes vadības teorijas zināšanas savietot ar praktisko darbu veselības aprūpes iestādē.  - Definēt augsta riska pacientu, pratīs pielietot klīnisko risku vadības metodes.  - Apzināti iesaistīt pacientu un viņa ģimenes locekļus aprūpes procesā, izprotot viņu lomu pacienta drošībā.  - Pielietot efektīvas komunikācijas metodes droša veselības aprūpes procesa nodrošināšanai multiprofesionālā komandā.  Kompetences  Pēc studiju kursa beigšanas studējošie spēs:  - Iesaistīties pārmaiņu procesos, kas skar pacientu drošības kultūru un uz pacientu orientētu aprūpi.  - Spēs plānot savu profesionālo darbību, balstoties uz pacientu drošības principiem kā ikdienas kompetenci. | |
| ***Studējošo patstāvīgo darbu organizācijas un uzdevumu raksturojums*** | |
| 1. (6 Pd) Apgūt lekciju (Ievads kvalitātes vadībā. Kvalitātes novērtēšana) materiālu, iepazīties ar obligāto literatūru un gatavoties teorētiskajam pārbaudījumam: Kvalitātes vadība veselības aprūpē. 1 tests 2. (6 Pd) Izveidot plūsmu diagrammu balstoties uz lekciju (Procesu vadība) materiāliem 1 prezentācija. 3. (6 Pd) Patstāvīgi apgūt JCI akreditācijas standarta 50 kvalitātes kritērijus un veselības aprūpes organizācijas pašnovērtējuma principus un EBCOG (Eiropas ginekoloģijas un dzemdniecības padome un kolēģija) izstrādāto klīnisko standartu sievietes aprūpē. 4. (6 Pd) Apgūt lekcijas saturu (Ievads pacientu drošībā. Mācība par cilvēka faktoriem/Ergonomikas zinātne), iepazīties ar papildus literatūru un gatavoties teorētiskajam pārbaudījumam: Cilvēku faktori pacientu drošībā 1 tests 5. (6 Pd) Apgūt lekcijas saturu, iepazīties ar SPKC ieteikumiem par pacientu drošības gadījumu ziņošanas-mācīšanās sistēmas ieviešanu ārstniecības iestādēs un gatavoties teorētiskajam pārbaudījumam: Medicīniskas kļūdas 1 tests 6. (12 Pd) Iepazīties ar obligātajām prasībām ārstniecības iestādēm pacientu drošībā un sagatavot prezentāciju par vienu no tēmām, balstoties uz SPKC ieteikumiem par obligāto prasību ieviešanu ārstniecības iestādēs un klīniskās apmācībās gūtiem piemēriem: SPKC ieteikumu analīze par pacientu drošības procesu ieviešanu ārstniecības iestādēs 1 prezentācija 7. ( 6Pd) Izstrādāt vienas sarunas piemēru no klīniskajās apmācībās redzētā, balstoties uz SBAR komunikācijas principu. 1 prezentācija.   Studējošo patstāvīgais darbs tiek organizēts individuāli un/vai grupās. Studējošo patstāvīgais darbs norisinās klīniskajā vidē, studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā.  Patstāvīgā darba mērķis ir studējošo pašvadītas mācīšanās prasmju pilnveide, veicot uz studiju kursa sasniedzamajiem rezultātiem orientētus uzdevumus. | |
| ***Prasības kredītpunktu iegūšanai*** | |
| Studiju kursa galīgo vērtējumu veido:  Teorētiskās sadaļas pārbaudījumi (30%):  1. Kvalitātes vadība veselības aprūpē 1 tests  2. Cilvēku faktori pacientu drošībā 1 tests  3. Medicīniskas kļūdas 1 tests  Patstāvīgā darba izstrādāšana, prezentācija un iesaistīšanās klīnisko apmācību laikā – (20%): 1. Plūsmu diagrammas izveide. 1 prezentācija   1. SPKC ieteikumu analīze par pacientu drošības procesu ieviešanu ārstniecības iestādēs. 1 prezentācija 2. Sarunas piemēra no klīniskajās apmācībās redzētā izstrāde, balstoties uz SBAR komunikācijas principu. 1 prezentācija   Noslēguma pārbaudījums – ieskaite (50%): Rakstiska atbilde uz teorētiskiem jautājumiem.  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem. | |
| ***Kursa saturs*** | |
| 1. Kvalitātes vadībā pielietotie jēdzieni. Kvalitātes dimensijas veselības aprūpē. Kvalitātes pārvaldība. Kvalitātes novērtēšana. Iesaistītās puses. Uz pacientu orientēta kvalitātes vadības sistēma. Kvalitātes kritēriji, to mērīšana. Nepārtraukta kvalitātes pilnveidošana. L 1, Pd 6 2. Procesu vadības pieeja. Procesu klasifikācija, savstarpējā saistība. Plūsmas diagrammas, mērāmie indikatori un atbildības noteikšana. L 1, Pd 6   *Klīnisko mācību laikā*: procesu vadības principi klīniskā vidē, klīnisko algoritmu un aprūpes protokolu pielietošanu veselības aprūpes iestādē. P 3   1. Standartizācijas process. Ārstniecības iestāžu starptautiskie akreditācijas standarti Ārējā kvalitātes novērtēšana. Veselības aprūpes klīniskie standarti. L 1, Pd 6 2. Pacientu drošības izpratnes attīstība un pacientu drošības kultūra. Medicīnas kļūdu nozīme, kaitējums pacientam. Mācība par cilvēka faktoriem. Cilvēka faktoru analīzes un klasifikācijas sistēma. Kļūdas un pārkāpumi, to klasifikācija. Sistēmas ietekme uz pacienta drošību. L 1, Pd 6 3. Veselības aprūpes nevēlamu notikumu analīzes metodes: Mātes mirstības analīze, mātes veselības kritisko gadījumu analīze, perinatālās mirstības analīze, pacientu sūdzību izskatīšanas metodika. Mātes un bērna veselības aprūpes kvalitātes kritēriji/indikatori. L 1, Pd 6 4. Klīniskie riski. Pacientu drošības risku reģistrs. Risku klasifikācija un to pārvaldība. Pacientu drošības gadījumu ziņošanas-mācīšanās sistēma. L 1, Pd 6   *Klīnisko mācību laikā:* studenti apgūst nevēlamu notikumu analīzes metodes klīniskā vidē, kontaktējoties ar pacientiem, viņu piederīgiem un citiem veselības aprūpē iesaistītajiem darbiniekiem, apgūst iemaņas analizēt nevēlamus notikumus un mācītie no tiem. P 6   1. Obligātās prasības ārstniecības iestādēm pacientu drošības jautājumos. Normatīvo aktu regulējums. Augsta riska pacientu identifikācija, proaktīva risku vadība. Pacientu šķirošana. Droša pacientu identifikācija. Pacientu uzraudzības sistēmas. Rīcības algoritmi neatliekamās situācijās. Risku mazinošie pasākumi anestēzijā. Ķirurģiskās drošības procedūras. Ķirurģiskās čeklistes. Aldretes skala. Operācijas vietas marķēšana. Izmantoto instrumentu un materiālu uzskaite. L 1, Pd 12   *Klīnisko mācību laikā:* studenti apgūst pacientu šķirošanas principus, drošu identifikāciju, agrīnās brīdināšanas skalas, ko pielieto klīnikās. Apgūst algoritmus rīcībai neatliekamās situācijās, kopā ar pacientu iziet cauri visiem ķirurģiskās un anestezioloģiskās drošības posmiem: pacienta informētā piekrišana, pacienta identifikācija, operācijas vietas marķēšana, pirmsoperācijas čekliste ķirurģijas nodaļā, čeklistes pirmsoperācijas un pēcoperācijas posmos, Aldretes skala un pacients atmošanās periodā. P 8   1. Pacienta un viņa ģimenes loma ārstniecības procesā. Pacienta tiesības. Pacienta pienesums drošības risku vadībā. Komunikācijas loma pacienta drošībā. Atgriezeniskā saite. Komunikācijas kļūdas. Pacienta nodošana nākošajam aprūpes posmam. Komunikācijas efektivitāte neatliekamās situācijās. SBAR strukturētās komunikācijas modelis. Medicīnisko ierakstu kvalitāte. L 1, Pd 6   *Klīnisko mācību laikā*: studenti veic pacientu aptaujas un analizē iegūtos rezultātus balstoties uz zināšanām, ko ieguvuši pacientu drošības un kvalitātes vadības lekcijās. P 4. Analizē medicīnisko ierakstu kvalitāti. Iepazīstas ar apstākļiem, kad notiek pacientu nodošana citam aprūpes posmam, analizē iespējamos riskus. Trenējas pielietot SBAR komunikācijas principus. P 3  Studējošo pastāvīgais darbs (Pd 48 stundas): praktisko uzdevumu izpilde, darbs ar zinātniskajiem avotiem, dokumentiem individuāli vai grupā. Aprūpes procedūru izpilde.  Klīnisko mācību un patstāvīgo darbu izpilde notiek tikai klīniskajos apstākļos (DRS, DPNS, NMPD, ārstu praksēs u.c.) studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā. | |
| ***Obligāti izmantojamie informācijas avoti*** | |
| 1. OECD. Latvija: Valsts veselības pārskats. OECD Publishing, Paris/European Observatory on Health Systems and Policies, Brussels, 2019. <https://www.oecd.org/latvia/latvija-valsts-veselibas-parskats-2019-e6aa37af-lv.htm> 2. Vasiļevska D. Kvalitātes nodrošināšanas vadība, Juridiskā koledža, 2017. 3. <https://www.spkc.gov.lv/lv/pacientu-drosiba-un-arstniecibas-kvalitate> 4. <https://statistika.spkc.gov.lv/pxweb/lv/Health/> | |
| ***Papildus informācijas avoti*** | |
| 1. Eggins S., Slade D., Geddes F. Effective Communication in Clinical Handover, 2016. 2. Murray E. Nursing leadership and management for patient and quality care, 2017. 3. OECD, Definitions for Health Care Quality Indicators 2016-2017.   <https://www.oecd.org/els/health-systems/Definitions-of-Health-Care-Quality-Indicators.pdf>   1. World Health Organization, Conceptual Frame work for the International classification for Patient safety Final Technical Report January 2009. 2. <https://www.who.int/patientsafety/taxonomy/icps_full_report.pdf> 3. World Health Organization , Handbook for national quality policy and strategy. A practical approach for developing policy and strategy to improve quality of care, 2018.   <http://apps.who.int/iris/bitstream/handle/10665/272357/9789241565561-eng.pdf?ua=1>  <https://docplayer.ru/47280897-Standarty-ohrany-zdorovya-zhenshchin-v-evrope-evropeyskiy-sovet-i-kollegiya-po-akusherstvu-i-ginekologii.html> | |
| ***Periodika un citi informācijas avoti*** | |
| 1. <https://rcni.com/> Australian Nursing & Midwifery Journal. 2. <https://anmj.org.au/> National Nurses United 3. <https://www.nationalnursesunited.org/>American Journal of Nursing 4. <https://journals.lww.com/ajnonline/pages/aboutthejournal.aspx> 5. European Observatory on Health Systems and Policies publikācijas | |
| ***Piezīmes*** | |
| PBSP „Māszinības” A daļa | |