**DAUGAVPILS UNIVERSITĀTES**

**STUDIJU KURSA APRAKSTS**

|  |  |
| --- | --- |
| ***Studiju kursa nosaukums*** | Studiju darbs III: Uz pierādījumiem balstīta māsu prakse |
| ***Studiju kursa kods (DUIS)*** |  |
| ***Zinātnes nozare*** | **Medicīna** |
| ***Kursa līmenis*** | K |
| ***Kredītpunkti*** | 2 |
| ***ECTS kredītpunkti*** | 3 |
| ***Kopējais kontaktstundu skaits*** | 64 |
| *Lekciju stundu skaits* | - |
| *Semināru stundu skaits* | - |
| *Praktisko darbu stundu skaits* | 64 |
| *Laboratorijas darbu stundu skaits* | - |
| *Studējošā patstāvīgā darba stundu skaits* | 16 |
|  | |
| ***Kursa autors(-i)*** | |
| Mg. izgl. vad., vieslekt. Ilze Briža,  Mg. sc. sal., māsa, lekt. Natālija Degtjarjova | |
| ***Kursa docētājs(-i)*** | |
| Mg.sc.sal., māsa, lekt. Natālija Degtarjova,  Mg. Biol., māsa, vieslekt. Ruslans Bespjatijs,  Mg. sc. sal., māsa, vieslekt. Irina Fiļipova,  Mg. sc. sal., māsa, vieslekt. Jeļena Kazarinova,  Mg. sc. sal., māsa, vieslekt. Svetlana Barune,  Mg. sc. sal., māsa, vieslekt. Anna Sigņejeva,  Mg. sc. sal., māsa, vieslekt. Irina Bogačkina,  Mg. biol., māsa, vieslekt. Natāļja Riņģe,  Mg. sc. sal., māsa, lekt. Kristīne Agafonova,  Mg. sc. sal., māsa, vieslekt. Natālija Cipkina,  Mg. sc. sal., māsa, vieslekt. Anda Kokina  Dr.biol., māsa, doc. Evita Grāvele  MBA, māsas grāds, vieslekt. Olga Kalvāne | |
| ***Priekšzināšanas*** | |
| Medicīniskās darbības juridiskie pamati un tiesiskās attiecības, Datu apstrāde veselības aprūpē, Projektu izstrādes un vadīšanas pamati medicīnā, Māszinības,  Studiju darbs I: Sabiedrības veselības veicināšana, Studiju darbs II: Aprūpes plānu izstrāde. | |
| ***Studiju kursa anotācija*** | |
| Studiju kurss paredzēts PBSP "Māszinības" studējošiem.  Studiju darba izstrādes vispārīgais mērķis ir patstāvīga, padziļināta kādas aktuālas praktiskas vai teorētiskas problēmas izpēte māsas (vispārējās aprūpes māsas) praktiskajā darbā. Veicot pētījumus sava studiju darba ietvaros, studējošie padziļina teorētiskajos un praktiskajos studiju kursos iegūtās zināšanas par konkrētām tēmām, nostiprina iemaņas darbā ar zinātnisko literatūru un pētnieciskā darba prasmes, kā arī apgūst tālākai akadēmiskai un profesionālai izaugsmei nepieciešamās patstāvīguma, korektas zinātniskas metodoloģijas lietošanas un kritiskās iegūto datu izvērtēšanas iemaņas. | |
| ***Studiju kursa kalendārais plāns*** | |
| Patstāvīgais darbs Pd 16  Studiju darbs III: Uz pierādījumiem balstīta māsu prakse ir patstāvīgi veikts zinātnisks pētījums par kādas aktuālas praktiskas vai teorētiskas problēmas izpēte māsas (vispārējās aprūpes māsas) praktiskajā darbā. | |
| ***Studiju rezultāti*** | |
| Zināšanas  - izpratne par zinātniskās literatūras un citu informācijas avotu kritiskas analīzes un izvērtēšanas prasmju apguvi.  Prasmes  - patstāvīgi veic māsu praktiskā darba problēmsituācijas analīzi.  - veic pētījuma problēmas aktualizēšanu.  - pielieto mūsdienīgas pētījumu metodes.  Kompetences  - spēj veikt pētījumā iegūto datu analīzi.  - spēj izvēlēties atbilstošu pētījuma dizainu.  - demonstrē publiskas pētījuma problēmas un tās iespējamā risinājuma aktualizēšanu. | |
| ***Studējošo patstāvīgo darbu organizācijas un uzdevumu raksturojums*** | |
| Patstāvīgais darbs Pd 16 tiek organizēts individuāli un/vai grupās.  Studējošo patstāvīgais darbs tiek organizēts individuāli un/vai grupās. Studējošo patstāvīgais darbs norisinās klīniskajā vidē , studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā.  Studiju darbs III: Praktiskais darbs māsu praksē ir patstāvīgi veikts zinātnisks pētījums par kādas aktuālas praktiskas vai teorētiskas problēmas izpēte māsas (vispārējās aprūpes māsas) praktiskajā darbā.  Studiju darba tēmu izvēlas 1. semestra sākumā, saskaņojot to ar studiju darba vadītāju. Pēc studiju darba temata izvēles un tā formālas saskaņošanas ar darba vadītāju, studējošie sagatavo pieteikumu studiju darba temata apstiprināšanai, ko paraksta darba vadītājs. Pieteikumus izskata un studiju darbu tematus un darbu vadītājus apstiprina profilējošās struktūrvienības sēdē.  Studiju darba izstrādes gaitā students, ņemot vērā studiju darba tematu, iepazīstas un izanalizē svarīgāko literatūru un citus informācijas avotus par pētījuma tēmu, apgūst un praktiski pielieto jaunākās pētījumu metodes, kas nepieciešamas studiju darbā izvirzītā mērķa sasniegšanai, veic iegūto rezultātu apkopošanu un analīzi. Darba struktūrai jāatbilst DU apstiprinātajiem „Studiju, bakalaura un maģistra darbu izstrādāšanas un noformēšanas noteikumiem”. Studiju darbs ietver literatūras apskatu, pētījumu metodikas detalizētu izklāstu, rezultātus, to analīzi un interpretāciju, secinājumus, izmantotās literatūras un informācijas avotu sarakstu, pielikumu. | |
| ***Prasības kredītpunktu iegūšanai*** | |
| Izstrādāts, nodots un aizstāvēts studiju darbs III: Praktiskais darbs māsu praksē.  Studiju darbs ir noformēts atbilstoši tehniskā noformējuma prasībām un sagatavots gan analogā formā (datorizdruka), gan digitālā formā un iesniegts DU profilējošā struktūrvienībā; pēc studiju darba zinātniskā vadītāja akcepta (vad. paraksts studiju darba beigu lapā), darbs ir jāaizstāv studiju darbu aizstāvēšanas komisijas sēdē.  Pēc darba vadītāja priekšlikuma ar profilējošās struktūrvienības sēdes lēmumu students var tikt atbrīvots no studiju darba aizstāvēšanas, ja viņš ir piedalījies fakultātes, universitātes vai augstāka līmeņa zinātniskajā konferencē un iesniedzis publicēšanai ziņojuma tēzes vai zinātnisku rakstu par zinātniskā pētījuma tematiku.  Vērtēšanas kritēriji:  - Studiju darbs tiek iesniegts DVAF profilējošā struktūrvienībā digitālās kopijas un datorizdrukas formā līdz sesijas sākumam - 20%.  - Studiju darbs sagatavots saskaņā ar tam izvirzītām tehniskā noformējuma prasībām - 30%.  - Darba aizstāvēšanā 5 minūšu ilgā mutiskā ziņojumā autors klātesošos iepazīstina ar izskatītajiem svarīgākajiem jautājumiem, pētījumu rezultātiem un secinājumiem - 30%.  - Darba vadītāja pozitīva informācija par studiju darba izstrādes gaitu (20%). Darbs tiek novērtēts ar atzīmi (ieskaite ar atzīmi).  STUDIJU REZULTĀTU VĒRTĒŠANAS KRITĒRIJI  Studiju kursa apguve tā noslēgumā tiek vērtēta 10 ballu skalā saskaņā ar Latvijas Republikas  normatīvajiem aktiem un atbilstoši "Nolikumam par studijām Daugavpils Universitātē" (apstiprināts DU Senāta sēdē 17.12.2018.,  protokols Nr. 15), vadoties pēc šādiem kritērijiem: iegūto zināšanu apjoms un kvalitāte, iegūtās prasmes un kompetence atbilstoši plānotajiem studiju rezultātiem. | |
| ***Kursa saturs*** | |
| Patstāvīgais darbs Pd 40  Klīnisko mācību un patstāvīgo darbu izpilde notiek tikai klīniskajos apstākļos (DRS, DPNS, NMPD, ārstu praksēs u.c.) studējošajam piedaloties nepārtrauktā veselības aprūpes procesā docētāju un/vai kvalificētu māsu personāla (tostarp māsu – mentoru) uzraudzībā.  Studiju darbs III: Uz pierādījumiem balstīta māsu prakse ir patstāvīgi veikts aprūpes plāna izstrādes projekts. | |
| ***Obligāti izmantojamie informācijas avoti*** | |
| Studiju darba izstrādei ieteicamo izmantojamās literatūras sarakstu sniedz studiju darba zinātniskais vadītājs. | |
| ***Papildus informācijas avoti*** | |
| Studiju darba izstrādei ieteicamo izmantojamās literatūras sarakstu sniedz studiju darba zinātniskais vadītājs | |
| ***Periodika un citi informācijas avoti*** | |
| Studiju darba izstrādei ieteicamo izmantojamās literatūras sarakstu sniedz studiju darba zinātniskais vadītājs. | |
| ***Piezīmes*** | |
| PBSP "Māszinības" B daļa | |